吳世忠 (明朝)

吳世忠（），字懋貞，號矜菴，江西撫州府金谿縣人，明朝政治人物。

 生平 
弘治二年（1489年）己酉科江西鄉試第三名舉人，三年（1490年）中式庚戌科會試第六名，二甲第九名進士。授兵科給事中，參與賑濟山東、河南、浙江等地饑荒，十一年（1498年）調查大同總兵神英、副總兵趙昶、大同巡撫劉瓛、鎮守中官孫振等隱瞞番民掠奪蔚州之事，論劾數人，升大理寺右少卿，改吏科左給事中，出為湖廣布政使司左參議，坐事謫山東按察司僉事。

正德四年（1509年）起為尚寶司卿，改大理寺右寺丞，升大理寺右少卿，八年（1513年）任都察院右僉都御史、巡撫延綏，九年（1514年）因河套戰事失利，引疾致仕歸里，十年（1515年）卒於家《明史》（卷185）：“吳世忠，字懋貞，金溪人。弘治三年進士。授兵科給事中。兩畿及山東、河南、浙江民饑，有詔賑恤，所司俟勘覆。世忠極言其弊，因條上興水利、復常平二事，多施行。已請恤建文朝殉難諸臣，乞賜爵諡，崇廟食，且錄其子孫，復其族屬，為忠義勸。章下禮官，寢不行。尚書王恕被訐求去，上疏請留之。壽寧侯張鶴齡求勘河間賜地，其母金夫人復求不已。帝命遣使，世忠言：「侯家仰托肺腑，豈宜與小民爭尺寸？命部勘未已，內臣繼之。內臣未已，大臣又繼之。剝民斂怨，非國家福，龍非外戚之福。」不聽。大同總兵官神英、副總兵趙昶等，因馬市令家人以違禁綵繒易馬，番人因闌入私易鐵器。既出塞，復潛兵掠蔚州，陷馬營，轉剽中東二路。英等擁兵不救，巡撫劉瓛、鎮守中官孫振又不以實聞。十一年，事發，世忠往勘。上疏備陳大同邊備廢馳、士卒困苦之狀。因極言英、瓛等貪利畏敵，蕩無法度。英落職，瓛、振召還，昶及游擊劉淮、參將李嶼等俱逮問。已而瓛改大理少卿，昶以大理丞吳一貫覆讞僅鐫級。世忠復極論瓛罪，且詆一貫，帝皆不問。闕裏文廟災，陳八事，不能盡用。寇犯延綏、大同，世忠言：「國初設七十二衛，軍士不下百萬。近軍政日壞，精卒不能得一二萬人。此兵足憂也。太倉之儲，本以備軍。近支費日廣，移用日多。倘興師十萬，犒賜無所取給。此食足憂也。正統己巳之變尚有石亨、楊洪，邇所用李杲、阮興、趙昶、劉淮之屬，先後皆敗。今王璽、馬昇又以失事告。此將帥足憂也。國家多事，大臣有以鎮之。邇者忠正多斥，貪庸獲存。既鮮匡濟之才，又昧去就之節，安能懾強敵壯國勢乎？此任人足憂也。政多舛乖，民日咨怨。京軍敝力役，京民苦催科，畿甸覬恩尤切。顧使不樂其生至此，臨難誰與死守？此民心足憂也。天變屢徵，火患頻發。雲南地震壓萬余家，大同馬災踣二千匹。此天意足憂也。願順好惡以收人心，肅念慮以回天意，遣文武重臣經略宣大，以飭邊防。策免諸臣不肖者，而起素有才望，如何喬新、劉大夏、倪嶽、戴珊、張敷華、林俊諸人，以任國事。則賊將望風遠循，而邊境可無憂矣。」帝以言多詆毀，切責之。尋乞大同增置臺堡，以閑田給軍耕墾，不徵其稅。江西歲饑盜起，請簡巡撫，黜有司貪殘者。又請築京師外城。所司多從其議。再遷吏科左給事中，擢湖廣參議，坐事降山東僉事。正德四年閏九月召為尚寶司卿。其年冬，與通政叢蘭等出理邊屯，世忠往薊州。明年奏言：「占種盜賣，積弊已久。若一一究問，恐人情不安，請量為處分。」從之。劉瑾敗，言官劾其嘗請清核屯田，助瑾為虐。世忠故方鯁，朝議寬之，得免。再遷大理少卿。八年擢右僉都御史巡撫延綏。寇在河套，逐之失利，乃引疾歸。”《國朝獻徵錄》63卷：□□□右僉都御史 吳世忠 傳延□□□□□□貞，江西金谿縣人。弘治庚戌進士，授兵科給事中，歷吏科左給事中，陞湖廣布政司左參議。劉瑾時，坐累降山東按察司僉事，入為尚寶司卿，陞大理寺右寺丞、右少卿。正德癸酉，擢都察院右僉都御史，巡撫延綏。世忠鯁介有文學，在諫垣遇事敢言，凡薦劾皆愜公論。嘗論方孝孺、練子寧之忠，宜表祀，聞者駭之。巡歷荊襄，銳意興革，豪猾屏跡。為巡撫，留心邊務，虜在河套，出師逐之，既失利，乃以疾辭。其為人近厚，所得俸餘，輒分助諸兄，以孝友稱於鄉。瑾嘗遣邏卒至胡藩，或誣同官胡姓者以罪。胡吳聲相近，誤逮世忠，世忠隱忍受之，不辯亦不復言。瑾誅後，胡以告，人皆服世忠之器度為不可及。世忠才不逮志，而用亦弗究。家戶欽立，一年而卒，知者惜之。。

 著作 
著有《學庸通旨》、《洪範考疑》、《矜菴詩集》。

 家族 
曾祖吳季斌；祖父吳若清；父吳正夫。母王氏；繼母陳氏。具慶下。

参考文献

S
Category:金溪人
Category:明朝兵科給事中
Category:明朝大理寺右少卿
Category:明朝吏科左給事中
Category:明朝湖廣布政使司參議
Category:明朝山東按察司僉事
Category:明朝尚寶司卿
Category:明朝大理寺丞
Category:明朝延綏巡撫